Helyi Választási Iroda vezetője

 8790 Zalaszentgrót, Dózsa György u. 1. Telefon: 83/562-963, Fax: 83/361-870,

 E-mail: jegyzo@zalaszentgrot.hu

**KÖZLEMÉNY**

Az országgyűlési képviselők és az Európai Parlament tagjainak választásán a választási irodák hatáskörébe tartozó feladatok végrehajtásának részletes szabályairól, a választási eljárásban használandó nyomtatványokról, valamint a választási eredmény országosan összesített adatai körének megállapításáról szóló 28/2013. (XI. 15.) KIM rendelet 9. § (2) bekezdés a) pontja alapján az alábbi adatok nyilvánosságra hozataláról intézkedem:

Áder János Köztársasági Elnök 2014. április 06. napjára tűzte ki az országgyűlési képviselők általános választásának időpontját. Szavazni a szavazás napján 6,00órától 19,00 óráig személyesen, az erre kijelölt szavazóhelyiségben lehet.

Zalaszentgrót Város 10 szavazóköréhez tartozó szavazóhelyiségek az alábbiak:

001. sz. szavazókör:        Kultúrház Bocskai u. 1.

002. sz. szavazókör:        Csányi László Ált.Isk.           Ifjúság u. 2. akadálymentesített

003. sz. szavazókör:\*      Művelődési Központ                  Batthyány u. 9.

004. sz. szavazókör         Zrínyi Miklós Ált.Isk.             Kossuth u. 11.

005. sz. szavazókör:        KG Kft. /Téglagyár/ Gyár u. 24.

006. sz. szavazókör:        Kultúrház Hegy u. 10.

007. sz. szavazókör         Kultúrház Akácfa u. 43.

008. sz. szavazókör:        Kultúrház Váci u. 1/B.

009. sz. szavazókör:        Kultúrház Koppányi u. 58.

010. sz. szavazókör:       Kultúrház Hévízi u. 35.

\* A település szintre bejelentkezett választópolgárok számára kijelölt szavazókör

Azon választópolgárok, akiknek lakcíme a lakcímbejelentésre vonatkozó jogszabály értelmében csak Zalaszentgrót település megnevezését tartalmazza, a kijelölt 003. számú szavazókörben (Batthyány u. 9. szám alatt) szavazhatnak.

A szavazás feltétele, hogy a választópolgár igazolja a személyazonosságát az alábbi érvényes igazolvány(ok) bemutatásával:

A. lakcímigazolvány és - személyazonosító igazolvány vagy

- útlevél vagy

- vezetői engedély vagy

B. a lakcímet vagy személyi azonosítót tartalmazó személyazonosító igazolvány.

Ha a szavazás napján a választópolgár az értesítőben megjelölt szavazóhelyiségtől eltérő helyen, de Magyarország területén tartózkodik**, átjelentkezésre irányuló kérelmet** terjeszthet elő, mely révén a kérelemében megadott magyarországi településen szavazhat. Az átjelentkezésre irányuló kérelemnek legkésőbb 2014. április 04-én 16.00 óráig kell megérkeznie a helyi választási irodába.

Ha a szavazás napján a választópolgár külföldön tartózkodik, **külképviseleti** **névjegyzékbe való felvételre irányuló kérelmet** terjeszthet elő, mely révén a kérelmében megadott külföldi településen, a nagykövetségen vagy főkonzulátuson szavazhat. A külképviseleti névjegyzékbe való felvételre irányuló kérelemnek legkésőbb 2014. március 29-én 16.00 óráig kell megérkeznie a helyi választási irodába.

A mozgásában gátolt választópolgár írásban **mozgóurna iránti kérelmet** nyújthat be a helyi választási irodához legkésőbb 2014. április 04-én 16.00 óráig, ezt követően a szavazatszámláló bizottsághoz 2014. április 06-án 15.00 óráig.

**A fogyatékossággal élő választópolgár** kérheti, hogy választójoga gyakorlásának segítésére

- a szavazással kapcsolatos tudnivalókról könnyen érthető tájékoztatót kapjon,

- ennek az értesítőnek a Braille-írásos változatát kapja meg,

- a szavazólap önálló kitöltéséhez Braille-írásos sablont kapjon,

- akadálymentesített szavazóhelyiségben szavazhasson.

A fenti kérelmeket a Nemzeti Választási Iroda már kiküldte a választópolgárok részére. A kérelmeket a Zalaszentgróti Helyi Választási Iroda címére (8790 Zalaszentgrót, Dózsa György u. 1.) lehet személyesen vagy postai úton eljuttatni. Az internetes elérhetőséggel rendelkező választópolgárok a [www.valasztas.hu](http://www.valasztas.hu), valamint a [www.magyarorszag.hu](http://www.magyarorszag.hu) internetes oldalakon elérhető elektronikus űrlapok kitöltésével is benyújthatják kérelmüket. Amennyiben a választópolgárnak Zalaszentgróton lakóhelye vagy bejelentett tartózkodási helye van, úgy a Zalaszentgróti Helyi Választási Irodában személyesügyintézésre is van lehetősége. A mozgóurna iránti kérelem írásba foglalt meghatalmazással rendelkező megbízott útján is benyújtható.

Zalaszentgrót, 2014. január 19.

 Dr. Simon Beáta s.k.

 Helyi Választási Iroda vezetője